Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 13577

d) egy olyan hiba van egy meghatározott magassági szög funkció időosztásos multiplex szinkronizálásában, hogy a 3.11.4.3.2 pontban meghatározott követelmények nincsenek teljesítve, és ez a körülmény egy másodpercnél hosszabb ideig fennáll. Megjegyzés. - Az útmutató anyagot a “G”- Melléklet 6. pontja adja meg. 3.11.5.3.3.2 A felügyelő rendszer tervezésének és működésének olyannak kell lenni, hogy meg kell szűntetnie a sugárzást és le kell adnia a riasztó jelzést a kijelölt vezérlő pontokra, magának a felügyelő rendszernek a meghibásodása esetén is. 3.11.5.3.3.3 Az az időtartam, amely alatt a hibás útirány-vezetési információ kisugárzásra kerül - beleértve a nulla sugárzási időtartamokat is - nem haladhatja meg a 3.11.5.3.3.1 pontban meghatározott időtartamokat. A hiba elhárításának az elsődleges földi berendezés visszakapcsolásával történő megkísérlésének, vagy a tartalék földi berendezésre történő átkapcsolásnak ezen idő alatt be kell fejeződni. Ha a hiba nem kerül a megengedett időn belül elhárításra, akkor a sugárzást le kell állítani. 2007/70/II. szám A lekapcsolás után a szolgáltatás visszaállítását nem lehet megkísérelni addig, amíg 20 másodperc el nem telik. 3.11.5.3.4 A mikrohullámú leszállító rendszer /MLS/ megközelítési magassági szög szolgáltatás teljességi /integritás/ és folyamatossági követelményei 3.11.5.3.4.1 Annak a valószínűsége, hogy nem kerülnek pontatlan irányvezetési jelek kisugárzásra a II. és III. kategóriájú üzemeltetési felhasználásra tervezett MLS megközelítési magassági szögön végrehajtott bármely leszállásra, nem lehet kevesebb 1 - 0,5 x 10-9-nél. 3.11.5.3.4.2 Ajánlás. - Annak a valószínűsége, hogy nem kerülnek pontatlan irányvezetési jelek kisugárzásra az I. kategóriájú üzemeltetési felhasználásra tervezett MLS megközelítési magassági szögön végrehajtott bármely leszállásra, nem lehet kevesebb 1 - 0,5 x 10-7-nél. 3.11.5.3.4.3 Annak a valószínűsége, hogy a kisugárzott irány-vezetési jel nem kerül elvesztésre, nagyobb kell, hogy legyen, mint 1 - 2 x 10-6 bármely 15 másodperes időtartamban a II. és III. kategóriájú üzemeltetési felhasználásra tervezett mikrohullámú leszállító rendszer megközelítési magassági szögénél (ez a leállások közötti átlagos 2000 órás idővel egyenlő). 3.11.5.3.4.4 Ajánlás. - Annak a valószínűsége, hogy a kisugárzott irányvezetési jel nem kerül elvesztésre, meg kell, hogy haladja az 1 - 4 x 10-6-t bármely 15 másodpercben az I. kategóriájú üzemeltetési felhasználásra tervezett mikrohullámú leszállító rendszer megközelítési magassági szögénél (ez a leállások közötti átlagos 1000 órás idővel egyenlő). Megjegyzés. - A szolgáltatás teljességi és folyamatossági követelményeire vonatkozó útmutató anyag a “G”- Melléklet 11. pontjában került megadásra. 3.11.5.3.5 A földi berendezés pontossága 3.11.5.3.5.1 A földi berendezésnek a közepes siklópálya hiba útvonal-követési hiba (PFE) értékéhez való hozzájárulása nem haladhatja meg a plusz, vagy mínusz 0,3 m-rel (1 láb) egyenértékű hibát a megközelítési vonatkoztatási pontnál. 3.11.5.3.5.2 Ajánlás. - A földi berendezésnek a kormányzási elmozdulási zajhoz (CMN) való hozzájárulása a vonatkoztatási pontnál nem haladhatja meg a 0,15 métert (0,5 láb), 95 százalékos valószínűségi alapon figyelembe véve.

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes